प्रधानमंत्री नरेंद्र मोदी ने त्रिपुरा चुनाव के लिए गुरुवार को कैंपेनिंग की. मोदी ने त्रिपुरा के सोनामुरा में चुनावी रैली की. मोदी ने इस रैली में कहा कि त्रिपुरा गौरव की नई ऊंचाई को छूना चाहता है. यहां लोग अधिक और बेहतर रोजगार के अवसर चाहते हैं. मोदी ने ‘चलो पलटाई’ (लेट्स चेंज) का नारा देकर भाषण की शुरुआत की. मोदी ने रैली में कहा कि हमारे देश में 51 शक्ति पीठ का हर कोई स्मरण करता है. इन 51 शक्तिपीठों में से एक देवी त्रिपुरा सुंदरी हैं, ये उन्हीं का स्थान है. मैं इस धरती को नमन करता हूं.